OGRES NOVADA PAŠVALDĪBAS

AĢENTŪRA "MĀLKALNE"

**2014.GADA PUBLISKAIS PĀRSKATS**

 **pašvaldības aģentūras izveidošanas mērķis**

Ogres novada pašvaldības aģentūra "Mālkalne" izveidota, lai īstenotu vienotu Ogres novada domes politiku siltumapgādes, ūdensapgādes, kanalizācijas un nekustamā īpašuma pārvaldīšanā un apsaimniekošanā un nodrošinātu sabiedrības vajadzību apmierināšanu šo pakalpojumu saņemšanā Ogres novadā.

# Aģentūras funkcijas un uzdevumi

Aģentūras galvenās funkcijas un uzdevumi pārskata periodā bija:

* aģentūras valdījumā nodotā Ogres novada domes nekustamā īpašuma – daudzdzīvokļu dzīvojamo māju ar tām piesaistīto teritoriju, nedzīvojamo ēku (telpu), kā arī atsevišķu dzīvokļu īpašumu pārvaldīšana un apsaimniekošana;
* sociālo māju un ar to saistīto ēku kompleksa un tam piesaistītā zemes gabala uzturēšana un apsaimniekošana;
* siltuma ražošana, piegāde un realizācija Ogres pilsētā un Ogresgala pagastā;
* ūdensapgāde un notekūdeņu novadīšana Ogres pilsētā un Ogresgala pagastā;
* pilsētas teritorijas labiekārtošana un sanitārā apkope;
* pilsētas lietus kanalizācijas ekspluatācija un remonts;
* dzīvnieku patversmes uzturēšana;
* ceļazīmju un aizsargbarjeru uzstādīšana un nomaiņa ;
* pašvaldības, valsts un starptautisko projektu un programmu vadība un realizācija;
* citu pašvaldības pastāvīgo funkciju realizācija.

# Aģentūras juridiskais statuss un struktūra

Ogres novada pašvaldības aģentūra "Mālkalne" ir ar Ogres pilsētas domes 2002.gada 11.jūlija lēmumu Nr.336 (protokols Nr.17) izveidota pašvaldības iestāde, kurai ar Ogres novada domes lēmumu uzdots veikt aģentūras „Mālkalne” nolikumā minētās pašvaldības funkcijas, sniedzot pakalpojumus un īstenojot pašvaldības un starptautiskus projektus un programmas.

Saskaņā ar nolikumu aģentūra "Mālkalne" ir pašvaldības iestāde, kas Ogres novada domes noteiktās kompetences un veicamo funkciju ietvaros ir reorganizētās Ogres pilsētas pašvaldības akciju sabiedrības “Mālkalne” saistību un tiesību pārņēmēja.

Aģentūra ir juridiska persona, tai ir savi norēķinu konti bankās un zīmogs. Kontu atvēršanu aģentūra saskaņo ar Ogres novada pašvaldību.

Aģentūra savā darbībā ievēro Latvijas Republikas Satversmi, Latvijas Republikas likumus, Latvijas Republikas Ministru kabineta tiesību aktus, aģentūras „Mālkalne” nolikumu, Ogres novada pašvaldības saistošos noteikumus, lēmumus un rīkojumus, kas attiecas uz aģentūras darbības sfēru.

Aģentūras darbības uzraudzību veic Ogres novada dome. Aģentūras darbu vada un organizē direktors, kas rīkojas saskaņā ar LR likumos, citos normatīvajos aktos un aģentūras nolikumā minētajiem noteikumiem.

Aģentūrā tehnisko un finanšu politiku realizē aģentūras tehniskais un finanšu direktori.

Aģentūrā ir šādas galvenās struktūrvienības, kuru darbu vada šo struktūrvienību vadītāji:

* Grāmatvedības un uzskaites nodaļa
* Plānu-ekonomikas nodaļa
* Juridiskā nodaļa
* Iepirkumu nodaļa
* Personāla un lietvedības nodaļa
* Siltumapgādes nodaļa
* Ūdensapgādes un kanalizācijas nodaļa
* Klientu apkalpošanas dienests
* Iedzīvotāju dzīvesvietas reģistrācijas nodaļa
* Transporta iecirknis
* Ēku un teritoriju apkopes iecirknis
* Remontu – celtniecības iecirknis
* Ēku inženierkomunikāciju uzturēšanas iecirknis
* Elektroiecirknis
* Dzīvnieku patversme
* Ceļu uzturēšanas iecirknis
* Projektu ieviešanas vienība.

2014.gada 31.decembrī Ogres novada pašvaldības aģentūrā „Mālkalne” strādāja 317 darbinieki. Savu kvalifikāciju pārskata gadā kursos un semināros paaugstinājuši 36 darbinieki.

APSTIPRINĀTS

# D I R E K T O R S

ar Ogres novada pašvaldības aģentūras "Mālkalne"

direktora 07.01.2014. rīkojumu Nr.2-1/15

TEHNISKAIS DIREKTORS

TEHNISKĀ PADOME

FINANŠU DIREKTORS

Personāla un lietvedības nodaļa

Iedzīvotāju dzīvesvietas reģistrācijas nodaļa

Grāmatvedības un uzskaites nodaļa

Plānu-ekonomikas nodaļa

Juridiskā nodaļa

Iepirkumu nodaļa

Projektu ieviešanas vienība

Klientu apkalpošanas dienests

Transporta iecirknis

Ceļu uzturēšanas iecirknis

Ūdensapgādes un kanalizācijas nodaļa

Siltumapgādes nodaļa

Dzīvnieku patversme

Darba aizsardzības inženieris

Sagādnieks

Elektro-

iecirknis

Inženier- komunikāciju tehniķis

Ēku inženier-

komunikāciju uzturēšanas iecirknis

Remontu-celtniecības iecirknis

Ēku un teritoriju apkopes iecirknis

## AĢENTŪRAS BUDŽETA RĀDĪTĀJU IZPILDE UN TO NOVĒRTējums

|  |  |  |  |
| --- | --- | --- | --- |
| **Posteņa vai darījuma nosaukums** | **2013.gads****LVL** | **2014.gads****EUR** | **2015.gada plāns EUR** |
| **Ieņēmumi no pamatdarbības:** |  |  |  |
| Nenodokļu ieņēmumi | 12 815 | 17 021 | 7 782 |
| Maksas pakalpojumiem un citi pašu ieņēmumi | 7 965 067 | 10 254 718 | 10 344 117 |
| Pašvaldību budžeta transferti | 706 389 | 1 582 236 | 2 707 481 |
| Valsts budžeta transferti | 558 780 | 2 108 493 | 1 843 426 |
| **Ieņēmumi kopā:** | **9 243 051** | **13 962 468** | **14 902 806** |
| **Izdevumi no pamatdarbības:** |  |  |  |
| Darba samaksa | 1 472 227 | 2 222 581 | 2 459 755 |
| Darba devēja sociālās apdrošināšanas iemaksas | 349 013 | 513 156 | 584 961 |
| Komandējumi un dienesta braucieni | 3 261 | 1 979 | 2 000 |
| Pakalpojumi | 2 897 243 | 4 305 883 | 4 814 219 |
| Krājumi un materiāli | 3 335 845 | 3 647 430 | 4 289 483 |
| Nodokļu maksājumi | 55 814 | 168 782 | 117 114 |
| Transferti uzturēšanas izdevumiem | 99 947 | 142 212 | 42 679 |
| Transferti kapitālajiem izdevumiem | 0 | 0 | 0 |
| Kapitālie izdevumi | 1 058 493 | 2 778 857 | 4 205 816 |
|  |  |  |  |
| **Izdevumi kopā:** | **9 271 843** | **13 780 880** | **16 516 027** |

|  |  |  |  |
| --- | --- | --- | --- |
|  |  |  |  |
|   |

Aģentūras darbības galvenais uzdevums ir nodrošināt sabiedrības vajadzību apmierināšanu siltumapgādes, ūdensapgādes, notekūdeņu novadīšanas un nekustamā īpašuma apsaimniekošanas pakalpojumu saņemšanā.

2014.gadā kopējais saražotais siltuma daudzums sastāda – 97 149 MWh,tai skaitā: pašu katlu mājās saražotais siltuma daudzums – 62 957 MWh, iepirktais siltuma daudzums no koģenerācijas stacijām - 31 935 MWh, iepirktais siltuma daudzums no ekonomaizeriem – 2 257 MWh.

 Pārskata gadā patērētājiem realizētais ūdens daudzums sastāda – 752 298 m3, tai skaitā: iedzīvotājiem -528 859 m3, juridiskām personām – 223 4369 m3.

6

Aģentūra ir nodrošinājusi centralizētās ūdensapgādes sistēmas pakalpojuma saņemšanu un pieejamību 17 375 iedzīvotājiem un 189 juridiskām personām.

Ūdens kvalitāte atbilst visām ūdenim noteiktajām prasībām.

2014.gadā savākto un novadīto notekūdeņu daudzums sastāda 1 426 443 m3, tai skaitā novadīts: aģentūras „Mālkalne” sūknētavās – 59 356 m3, notekūdeņu attīrīšanas stacijā Ogrē, Doles ielā 1a – 1 367 087 m3. Patērētājiem realizētais notekūdens daudzums - 784 765 m3, tai skaitā: iedzīvotājiem – 531 078 m3, juridiskām personām – 253 687 m3. Aģentūra ir nodrošinājusi notekūdeņu savākšanu un novadīšanu uz attīrīšanas iekārtām, sniedzot šo pakalpojumu - 17 375 iedzīvotājiem un - 173 juridiskām personām.

Pārskata gadā aģentūra apsaimniekoja 129 daudzdzīvokļu mājas jaunajā dzīvojamā fondā un 29 dzīvojamās mājas vecajā dzīvojamā fondā.

2014.gadā aģentūra „Mālkalne”, realizējot tai uzdotās funkcijas, ir izpildījusi Ogres novada domes apstiprinātos budžeta rādītājus un uzdevumus.

### **Pārskata gadā notikušās būtiskās izmaiņas**

1. 2014.gadā Ogres novada dome nodeva aģentūrai bilancē, apsaimniekošanā un valdījumā sekojošus pamatlīdzekļus:

jūlijā -solus (4gab.) ar atzveltni un atkritumu speciālās urnas (3 gab.)ar atlikušo vērtību kopsummā par -2 015 EUR;

novembrī- pilsētas zīmes (2 gab.)- ar atlikušo vērtību 28 015 EUR.

1. Pārskata periodā aģentūrā likvidēta struktūrvienība:- tehniskās plānošanas nodaļa, štatu vienību “energosistēmu inženieris “ pārceļot uz struktūrvienību-projektu ieviešanas vienība.

2014.gadā aģentūrā izveidotas sekojošas divas jaunas darba vietas:vadošais noliktavas pārzinis un apkopējs-sētnieks katlu mājās.

Pārskata periodā nomainījušies vadītāji remontu celtniecības iecirknī un siltumapgādes nodaļā.

Uz noteiktu laiku viens no juriskonsultiem paaugstināts amatā par juridiskās nodaļas vadītāja pienākumu izpildītāju.

1. 2014.gadā pašvaldības aģentūra “Mālkalne” ir iesniegusi tiesā 207 prasības un pieteikumus par kopējo parāda summu 192 027 EUR.

Ar 36 atbildētājiem (parādniekiem) ir izbeigta tiesvedība, jo parādnieki labprātīgi ir samaksājuši savu parādu. Kopējā summa, kas labprātīgi samaksāta, līdz tiesas nolēmuma pieņemšanai sastādīja 32 590 EUR.

2014.gadā tiesa ir apmierinājusi 137 prasības par parāda piedzīņu, no tām 15 prasības arī par izlikšanu no dzīvojamām telpām. Kopējo apmierināto prasību summa sastāda 146 511 EUR.

Tiesas atstājušas bez izskatīšanas 3 pieteikumus par 2 127 EUR, par saistību piespiedu izpildi brīdinājuma kārtībā, jo parādnieki nebija pastā izņēmuši tiesas nosūtītos brīdinājumus.

Pārskata periodā zvērinātiem tiesu izpildītājiem nodoti 107 izpildu raksti, no tiem izpildīti 29 par 35 850 EUR .

1. Pārskata periodā tika sagatavoti un Ogres novada domē iesniegti un ar Saistošajiem noteikumiem apstiprināti :

–siltumenerģijas ražošanas , pārvades un realizācijas tarifs 2015./2016. gada apkures sezonai;

-pamatojoties uz Publisko aģentūru likuma 17.panta ceturto daļu un dzīvojamo māju īpašnieku pieņemto lēmumu –īres un apsaimniekošanas maksa 2015.gadam.;

1. Pamatojoties uz Ogres novada pašvaldības 2014.gada 26.septembra domes ārkārtas sēdes lēmumu “Par Ogres novada pašvaldības aģentūru “Mālkalne”’ un “Dziednīca “reorganizāciju”, 2014.gada 29 .septembrī tika uzsākts aģentūras reorganizācijas process.

Pasākumi darba optimizācijai, pakalpojumu kvalitātes uzlabošanai, izmaksu samazināšanai, pieejamības nodrošināšanai

Svarīga nozīme uzņēmumā tika piešķirta tam valdījumā nodoto pamatfondu (pamatlīdzekļu) uzturēšanai un atjaunošanai. Aģentūra “Mālkalne” 2014 . gadā veikusi pamatfondu atjaunošanas (remontdarbi, renovācijas un rekonstrukcijas darbi) pasākumus kopsummā par – 4 598 661 EUR, tai skaitā ES struktūrfondu projektu ietvaros apgūti – 3 461 103 EUR;

Realizējot daudzdzīvokļu māju siltumnoturības uzlabošanas pasākumus, pārskata periodā 6 dzīvojamās mājās veikti : mājas gala sienu ,bēniņu un pagraba griestu siltināšanas darbi un šuvju hermetizācija kopsummā par 45 244 EUR.

Pārskata gadā tika turpināta Kohēzijas fonda projekta „Ogres ūdenssaimniecības attīstība, III kārta” realizācija , kas paredz izbūvēt jaunas notekūdeņu attīrīšanas ietaises esošo NAI vietā, Ogrē, Doles 1a.

2014. gadā tika turpināta aktīva būvniecība un uz gada beigām faktiskā būvdarbu izpilde sastādīja gandrīz 90% no visu plānoto būvdarbu apjoma. Projekta realizāciju pabeigt paredzēts 2015.gada februārī.

Pēc projekta iesnieguma akceptēšanas LR Vides aizsardzības un reģionālās attīstības ministrijā un civiltiesiskā līguma par tā īstenošanu noslēgšanas 2014.gada 25.augustā, tika uzsākta Kohēzijas fonda projekta „Ogres ūdenssaimniecības attīstība, IV kārta”realizācija

Projekta ietvaros paredzēts izbūvēt jaunus ūdensapgādes tīklus 2.1 km, jaunus kanalizācijas tīklus 6.5 km garumā, kā arī rekonstruēt 1.5 km Draudzības ielas KSS spiedvadu zem Ogres upes , kurš ir nepieciešams , lai varētu nodrošināt notekūdeņu pārsūknēšanas kapacitāti no Pārogres. Projekta kopējās plānotās realizācijas izmaksas kopā sastāda- 2 102 630 EUR ar PVN, no kurām projekta attiecināmās izmaksas – 1 737 711 EUR, t.skaitā: Kohēzijas fonda finansējums-1 080 611 EUR, Ogres novada pašvaldības līdzfinansējums 647 065 EUR,aģentūras līdzekļi- 10 035 EUR.

Projekta realizācija tiks pabeigta līdz 2015.gada 1.maijam.

 Lai nodrošinātu pašvaldības darbības pilnveidošanu un iedzīvotājiem sniedzamo pakalpojumu efektīvāku organizēšanu , pamatojoties uz Ogres novada pašvaldības 2014.gada 26.septembra domes ārkārtas sēdes lēmumu”Par Ogres novada pašvaldības aģentūru “Mālkalne” un “Dziednīca” reorganizāciju” , 2014.gada 29.septembrī tika uzsākta Ogres novada pašvaldības padotībā esošo divu iestāžu-pašvaldības aģentūras “Mālkalne” un pašvaldības aģentūras “Dziednīca”reorganizācija ,apvienojot tās, un to vietā izveidojot jaunu pašvaldības iestādi-pašvaldības aģentūru “Ogres namsaimnieks”.Reorganizācijas procesa pabeigšana plānota līdz 2015.gada 28.februārim. Reorganizācijas rezultātā aģentūrai, bez jaunizveidotās struktūrvienības “Neptūns ēkas” uzturēšanas un peldbaseina pakalpojumu nodrošināšanas ,ir uzliktas vēl sekojošas pašvaldības funkcijas: mežu, parku un apstādījumu apsaimniekošana Ogresgala pagastā, pašvaldības ceļu,trotuāru un stāvlaukumu uzturēšana un remonts,Ogres pilsētas un Ogresgala pagasta ielu un pagalmu apgaismojuma uzturēšana, remonts un rekonstrukcija.

Ogres novada pašvaldības aģentūra „Ogres namsaimnieks” būs pašvaldības aģentūru”Mālkalne”un “Dziednīca” funkciju,saistību un tiesību pārņēmēja ,kas turpinās strādāt Ogres novada iedzīvotāju labā, lai nodrošinātu kvalitatīvus, stabilus un drošus siltumapgādes, ūdensapgādes, notekūdeņu novadīšanas, dzīvojamo māju apsaimniekošanas pakalpojumus gan esošajiem, gan arī potenciālajiem patērētājiem nākotnē, sniegs baseina pakalpojumus.

 Īstenojot attīstības un informācijas pieejamības principu, aģentūrā periodiski tiek sagatavots informatīvais biļetens “Tev, Mālkalnieti” un aktuālākā informācija ir pieejama arī Ogres novada pašvaldības un aģentūras mājas lapās. Sabiedrība tiek informēta arī ar masu saziņas līdzekļu starpniecību.

Šo pasākumu mērķis ir efektīvāka sabiedrības un klientu informēšana un dialoga veidošana par aģentūras darbu un visām ar to saistītām aktualitātēm.

Aģentūras sabiedrisko attiecību speciālists veido sadarbību ar masu saziņas līdzekļiem.

#### Iekšējās kontroles sistēma

Aģentūras iekšējās kontroles sistēma izveidota un funkcionē saskaņā ar Ogres novada pašvaldības un iestādē izstrādāto grāmatvedības uzskaites un finanšu kontroles koncepciju, kura nodrošina aģentūras līdzekļu saglabāšanu, racionālu un pareizu izlietošanu, saimniecisko darījumu atbilstību likumdošanai un aģentūras nolikuma nosacījumiem. Aģentūras iekšējās kontroles sistēmas pareizība un atbilstība LR MK noteikumiem Nr.1486 un Nr. 585 tiek vērtēta ar ārējo revidentu palīdzību.

**Aģentūras sniegto publisko pakalpojumu izcenojumi**

##### pārskata periodā

|  |  |  |
| --- | --- | --- |
| *Pakalpojums* | *Tarifs (izcenojums)* | *Pamatojums* |
| *ĪRES UN APSAIMNIEKOŠANAS MAKSA DZĪVOJAMĀ FONDĀ*  | *Dzīvojamās mājas izmaksas par vienu kop. platības m2 mēnesī, saskaņā ar konkrētās mājas uzturēšanas un apsaimniekošanas izmaksu un darbu tāmi gadam* | *LR Ministru kabineta 2008.gada 9.decembra noteikumi Nr.1014* |
| *ELEKTROENERĢIJA KOPLIETOŠANAS TELPĀS UN LIFTOS* | *Pēc faktiskā patēriņa uz vienu dzīvokli plus PVN*  | *Ogres pilsētas domes 09.07.1997. lēmums Nr.206* |
| *ATKRITUMU IZVEŠANA*  | *Pēc faktiski savākto un izvesto atkritumu izmaksu sadalījuma, rēķinot uz vienu cilvēku plus PVN*  | *PA”\Mālkalne”06.11.2013 Rīk.Nr.128**08.02.2014. Rīk.Nr.128* |
| *ASENIZĀCIJA* | *Pēc faktiskā patēriņa uz vienu cilvēku plus PVN*  | *27.12.2009. ”Nolikums par kārtību, kādā PA „Mālkalne” veic maksas aprēķinu par sadzīves atkritumu izvešanu tās apsaimniekošanā esošajās ēkās”* |
| *ŪDENSPIEGĀDE**no 01.01.2014.-31.12.2014.* | *0.48 EUR/m3 plus PVN* | *24.10.2013 Ogres novada domes lēmums Nr.27/2013 prot.Nr.17 ,paragr.Nr.7* |
|  |  |  |
| ***NOTEKŪDEŅU NOVADĪŠANA****no 01.01.2014.-31.12.2014.* | *1,28 EUR /m3 plus PVN* | *24.10.2013 Ogres novada domes lēmums Nr.27/2013 prot.Nr.17, paragr.Nr.7* |
| *siltumenerģija**no 01.01.2014.-30.04.2014.**daudzdzīvokļu māju iedzīvotājiem**un juridiskām personām**daudzdzīvokļu mājās**pārējām juridiskām un fiziskām personām* *no 01.05.2014. līdz 31.12.2014.**daudzdzīvokļu māju iedzīvotājiem* *un juridiskām personām**daudzdzīvokļu mājās**pārējām juridiskām un fiziskām* *personām*  | *pastāvīgā maksa mēnesī* *- 0.101 EUR /m2 plus PVN**mainīgā maksa -**pēc siltumskaitītāja rādījumiem un dabasgāzes tirdzniecības cenas* *pēc siltumskaitītāja rādījumiem un dabasgāzes tirdzniecības cenas**pastāvīgā maksa - pēc pieprasītās siltuma jaudas**pastāvīgā maksa mēnesī* *-010 EUR /m2 plus PVN**mainīgā maksa-**pēc siltumskaitītāja rādījumiem un dabasgāzes tirdzniecības cenas**pēc siltumskaitītāja rādījumiem**un dabasgāzes tirdzniecības cenas**pastāvīgā maksa - pēc pieprasītās siltuma*  | *Ogres novada pašvaldības Saistošie noteikumi Nr.30/2013 protokols Nr.17.paragrāfs Nr.10**Ogres novada pašvaldības Saistošie noteikumi Nr.28/2012 protokols Nr.9 2.paragrāfs* |
|  |  |  |

Saskaņā ar SPRP izstrādāto siltumenerģijas apgādes pakalpojuma tarifu aprēķināšanas metodiku, nepiemērojot sadaļas ,kas regulē rentabilitāti un kapitāla izmantošanu, izcenojumi (tarifi) siltumenerģijas piegādei aģentūrā tiek plānoti , iesniegti Ogres novada domē un apstiprināti ar Saistošajiem noteikumiem katrai apkures sezonai, nosakot tos siltumenerģijas ražošanai, pārvadei un realizācijai atkarībā no gāzes tirdzniecības cenas.

**Aģentūras finansējums un tā izlietojums**

Aģentūras darbība, saskaņā ar Ogres novada pašvaldības aģentūras "Mālkalne" nolikuma 4.nodaļas nosacījumiem, pārskata periodā tika nodrošināta no:

* Ogres novada domes budžeta līdzekļiem;
* ieņēmumiem par aģentūras sniegtajiem pakalpojumiem;
* valsts budžeta līdzekļiem;
* ziedojumiem.

Ogres novada domes budžeta piešķirtie līdzekļi un to izlietojums

 2014.gadā no Ogres novada domes budžeta aģentūrai tika piešķirti

Ls 1 582 236, kas tika izlietoti šādi:

aģentūrai deleģēto pašvaldības pastāvīgo funkciju (pilsētas teritorijas sanitārā apkope un apkalpošana; pilsētas apzaļumošana un stādījumu atjaunošana; pilsētas lietus kanalizācijas ekspluatācija un remonts; iedzīvotāju reģistrācija un dzīvesvietas deklarēšana; sociālo funkciju realizācija Ogrē, Indrānu 9,14,17,24; īslaicīgās uzturēšanās izolatora uzturēšana; dzīvnieku patversmes ekspluatācija un uzturēšana; ceļazīmju uzstādīšana;pilsētas strūklakas uzturēšana;) realizācijai –EUR 798 876;

īpašiem mērķiem paredzētie līdzekļi (dzīvojamo māju siltināšanas pilotprojekts; ēku remontdarbi sociālajās mājās; līdzfinansējums Kohēzijas fonda projekta 3.k;atas realizācijai; līdzfinansējums iekšpagalmu bedrīšu remontam; ielu apgaismojuma uzturēšana Indrānu ielā; bērnu rotaļu laukuma aprīkojuma apkope; pārvietojamo plastmasas tualešu uzturēšana; finansējums tīklu izbūvei Ogrē,Blaumaņa un Rietumu ielās; peldošās platforma Ogrē,Krasta ielā; dabas takas ierīkošanaasfaltēšanas darbi pilsētā; ūdensskaitītāju uzstādīšana pašvaldības dzīvokļos;; Kohēzijas fonda projekta realizācijas koordinācija un vadība; autobusa pieturu un soliņu remonts pilsētā; bojāto koku izzāģēšana pilsētā; pašvaldības īpašuma (dzīvokļu) remonts Ogres novadā; plūdu seku likvidācija; - EUR 783 360

Ieņēmumi no aģentūras sniegtajiem maksas pakalpojumiem

Siltumapgāde, ūdensapgāde, notekūdeņu novadīšana, dzīvojamā fonda un nedzīvojamo telpu apsaimniekošana un citi maksas pakalpojumi pārskata gadā sastādīja EUR 9 780 550, kas izlietoti minēto pakalpojumu izpildes nodrošināšanai.

Pārskata gadā visi aģentūras izdevumi ir pamatoti un tika novirzīti, lai sekmīgi nodrošinātu visu aģentūrai noteikto un uzdoto funkciju izpildi.

IEŅĒMUMI NO VALSTS BUDŽETA

 Valsts budžeta transferti Kohēzijas fonda projekta 3.kārtas realizācijai pārskata periodā sastādīja EUR 2 107 380

Aģentūras finansu saistības

Aģentūras saistības jeb kreditoru parādi uz 31.12.2014. sastādīja EUR 3 792 136 no tiem:

- īstermiņa saistības EUR 3 792 136 , tai skaitā:

saistības pret piegādātājiem un darbuzņēmējiem – EUR 924 101,

norēķini par darba samaksu un ieturējumiem – EUR 14 912,

īstermiņa uzkrātās saistības –EUR 1 200 749 ,

nākamo periodu ieņēmumi – EUR 1 652 374.

Pārskata periodā aģentūra savlaicīgi ir veikusi visus norēķinus ar valsts budžetu par nodokļiem, ar piegādātājiem un darbuzņēmējiem.

#### Prognozes un plāni nākamajam gadam

Ogres novada pašvaldības aģentūra “Mālkalne” savas darbības laikā realizējusi pārdomātu, efektīvu un racionālu darbības politiku. Aģentūra turpinās strādāt Ogres novada iedzīvotāju labā, lai nodrošinātu stabilus, ilgtspējīgus un drošus siltumapgādes, ūdensapgādes, notekūdeņu novadīšanas un dzīvojamo māju apsaimniekošanas pakalpojumus gan esošajiem, gan arī potenciālajiem patērētājiem nākotnē.

2015.gadā aģentūrā tiks pabeigts darbs pie Kohēzijas fonda projekta III un IV kārtas realizācijas,turpināsies aģentūrai valdījumā nodoto pamatfondu atjaunošanas pasākumi siltumapgādes, ūdensapgādes un kanalizācijas nozarēs. Dzīvojamā fonda ēku energoefektivitātes nodrošināšanai paredzēti ēku siltināšanas pasākumi kopsummā par EUR 212 617.

Nākamajā gadā aģentūras speciālisti turpinās darbu ar iedzīvotājiem, lai pārliecinātu izmantot ES līdzfinansējumu ēku siltināšanai un strādās pie tādu pasākumu ieviešanas, kas ļaus paaugstināt sniegto pakalpojumu kvalitāti, un racionāli un efektīvi izmantot darba un materiālos resursus, samazināt izmaksas.

Direktors Aigars Briedis

01.07.2015